Die Labradorsee (Deens: Labradorhavet, Engels: Labrador Sea, Frans: Mer du Labrador) is 'n see van die Atlantiese Oseaan tussen Newfoundland en Labrador in die suidweste, Baffin-eiland in die noordweste en Groenland in die noordooste. Die Labradorsee word deur die Hudson-straat tussen Baffin-eiland en Labrador-skiereiland met die Hudsonbaai in die weste en deur die Davis-straat tussen Baffin-eiland en Groenland met die Baffinbaai in die noorde verbind. Die see het 'n oppervlakte van sowat 841 000 km² en 'n gemiddelde diepte van 1 898 m. Die see is genoem ná die Portugese ontdekkingsreisiger João Fernandes Lavrador, wat die kus van die Labrador-skiereiland in 1497 saam met John Cabot verken het. Die belangrikste nedersetting aan die see is Nuuk (Deens: Godthåb), die hoofstad van Groenland. "Labrador Sea" (in Engels). Encyclopædia Britannica. Geargiveer vanaf die oorspronklike op 29 Junie 2019. Besoek op 18 Julie 2017. (en) "The Portuguese Explorers". Memorial University of Newfoundland. Besoek op 18 Julie 2017. (en) Hamilton, William B. (1978). The Macmillan book of Canadian place names.